HOU OP ROOK! | Doctor Francois Retief's Blog
This entry was posted on 28 Januarie 2013, in Verslawing and tagged Lewensstyl. Bookmark the permalink.	Lewer kommentaar
Rokers kan hierdie gesondheidsvoordele verwag wanneer hulle ophou met rook:
Binne 20 minute: bloeddruk en polstempo laer (stimulasie-effek uitgewerk)
Binne 12 uur: die koolstofmonoksied-inhoud van die bloed verminder.
Binne 1 tot 9 maande: bloedsirkulasie verbeter; aterosklerose verstadig; longfunksie verbeter.
Na 1 jaar: hoes en kortasemheid verminder; die cilia (klein sweephaartjies in die lugbuise) begin normaliseer en kan weer slym uitvee en die longe skoonmaak; en die risiko van longinfeksies neem af. Geen verdere longskade vind plaas nie en emfiseem stabiliseer of kan verbeter.
Na 5 jaar: die addisionele risiko vir 'n hartaanval is met die helfte verminder teenoor iemand wat aanhou rook; die risiko vir 'n beroerte is binne 2 – 5 jaar dieselfde as vir 'n nie-roker.
Na 10 jaar: die risiko vir kanker van die mond, keel, slukderm en blaas het gehalveer; servikskanker (kanker van die baarmoedermond) is dieselfde as die van 'n nie-roker.
Na 15 jaar: die risko vir kanker van die stembande en pankreas verminder; die risiko vir longkanker is die helfte van die van iemand wat aanhou rook; die risiko vir 'n hartaanval is dieselfde as vir 'n nie-roker.
Interessante feite oor rook:
Rook vermoor 'n derde tot die helfte van sy gebruikers: 'n geskatte 5 miljoen rokers per jaar wêreldwyd en 'n geprojekteerde syfer van een biljoen mense vir die 21ste eeu.
Rokers sterf gemiddeld 10 tot 15 jaar vroeër as hulle tydgenote.
Rook word geklassifiseer as 'n reële dwelmverslawing, is 'n wêreldwye, dodelike epidemie en word beskou as 'n chroniese maar voorkombare siektetoestand.
(Verwysing: Tygerland: Nuustydskrif van die Fakulteit Geneeskunde en Gesondheidswetenskappe van die Universiteit Stellenbosch; November 2012)